**AΠΟΣΠΑΣΜΑ**

**ΑΡ. ΠΡΩΤ.1136/6-3-2018**

Από το πρακτικό της 5ης /4-3-2018 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 4-3-2018 ημέρα Κυριακή και ώρα 15.00 μ. το Δημοτικό Συμβούλιο Σαμοθράκης συνήλθε σε έκτακτη συνεδρίαση ύστερα από την αρίθμ. 1050/2-3-2018 πρόσκληση του Προέδρου του Δημοτικού Συμβουλίου (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων) του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 1Ο  «Περί έγκρισης εκτάκτου χαρακτήρα συνεδρίασης».**

**Αρίθμ. Απόφαση:42**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Παπάς Παναγιώτης-   Δημ. Σύμβουλος | 1. Λαζανδρέας Κων/νος-Δημοτικ. Σύμβουλος |
| 2. Βάβουρα Ευαγγελία -      »        » | 2. Σκαρλατίδης Αθανάσιος |
| 3.  Γαλατούμος Νικόλαος-   »        » | 3.  Μόραλη- Αντωνάκη Χρυσάνθη - »      » |
| 4.  Κουτράκη Μαρία»        » | 4 . Γλήνιας Μιχαήλ      -»    » |
| 5.  Πρόξενος Χρήστος-         »        » | 5.Ταμπάκης Νικόλαος  -    - »       » |
| 6.  Βογιατζής Ιωάννης   » |  |
| 7. Στεργίου Εμμανουήλ -   »        » |  |
| 8.  Κορδώνια Ευγενία- - »        » |  |
| 9. Φωτεινού Φωτεινός |  |
| 10. Φράγκου-Μισέντου Άννα-   »        » |  |
| 11.  Λάζαρης Αλέξανδρος | (Δεν προσήλθαν αν και κλήθηκαν νόμιμα) |
| 12.   Ατζανός Παναγιώτης       »        » |  |
|  |  |

|  |  |
| --- | --- |
|  |  |
|  |  |

Στη συνεδρίαση παραβρέθηκε και ο Δήμαρχος κ. Βίτσας Αθανάσιος και η υπάλληλος του Δήμου Βραχιώλια Ευαγγελία για την τήρηση των πρακτικών.

Ύστερα από την διαπίστωση της απαρτίας ο Πρόεδρος εισηγήθηκε ως εξής:

Με την αρίθμ.: 1050/2-3-2018 πρόσκληση του Προέδρου καλούνται τα μέλη του Δημοτικού Συμβουλίου στην 5η έκτακτη συνεδρίαση λόγω ανάγκης λήψης απόφασης για επικείμενη ακινησία ΣΑΟΣΙΙ λόγω επισκευών του πλοίου και απαραίτητης αντικατάστασης του με άλλο πλοίο για λόγους ζωτικής σημασίας για την ζωή των κατοίκων του νησιού με το παρακάτω θέμα:

1. Περί ακινησίας του Ε/Γ Ο/Γ ΣΑΟΣ ΙΙ, και το πρόβλημα της αντικατάστασής του.

**Το Δημοτικό Συμβούλιο αφού άκουσε την εισήγηση του Προέδρου και λαμβάνοντας υπόψη την άμεση ανάγκη αντιμετώπισης για** τους λόγους που αναφέρονται στην εισηγητική της παρούσας απόφασης και κατόπιν διαλογικής συζήτησης, **μ**ε την απόλυτη πλειοψηφία των παρόντων μελών του,

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον κατεπείγοντα χαρακτήρα των θεμάτων της 5/4-3-2018 έκτακτης συνεδρίασης του Δημοτικού Συμβουλίου όπως αναφέρονται στην αρίθμ. πρωτ.: 1050/2-3-2018 πρόσκληση του Προέδρου ως εξής:

1. Περί ακινησίας του Ε/Γ Ο/Γ ΣΑΟΣ ΙΙ, και το πρόβλημα της αντικατάστασής του.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Αντιπρόεδρος του Δημοτικού Συμβουλίου Τα Μέλη Ο Γραμματέας

Παπάς Παναγιώτης (Υπογραφές) Φωτεινού Φωτεινός

Ακριβές Απόσπασμα

Ο Δήμαρχος

Βίτσας Αθανάσιος

**AΠΟΣΠΑΣΜΑ**

**ΑΡ. ΠΡΩΤ.1135/6-3-2018**

Από το πρακτικό της 5ης /4-3-2018 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 4-3-2018 ημέρα Κυριακή και ώρα 15.00 μ. το Δημοτικό Συμβούλιο Σαμοθράκης συνήλθε σε έκτακτη συνεδρίαση ύστερα από την αρίθμ. 1050/2-3-2018 πρόσκληση του Προέδρου του Δημοτικού Συμβουλίου (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων) του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 2ΟΠερί ακινησίας του Ε/Γ Ο/Γ ΣΑΟΣ ΙΙ και το πρόβλημα της αντικατάστασής του.**

**Αρίθμ. Απόφαση:43**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Παπάς Παναγιώτης-   Δημ. Σύμβουλος | 1. Λαζανδρέας Κων/νος-Δημοτικ. Σύμβουλος |
| 2. Βάβουρα Ευαγγελία -      »        » | 2. Σκαρλατίδης Αθανάσιος |
| 3.  Γαλατούμος Νικόλαος-   »        » | 3.  Μόραλη- Αντωνάκη Χρυσάνθη - »      » |
| 4.  Κουτράκη Μαρία»        » | 4 . Γλήνιας Μιχαήλ      -»    » |
| 5.  Πρόξενος Χρήστος-         »        » | 5.Ταμπάκης Νικόλαος  -    - »       » |
| 6.  Βογιατζής Ιωάννης   » |  |
| 7. Στεργίου Εμμανουήλ -   »        » |  |
| 8.  Κορδώνια Ευγενία- - »        » |  |
| 9. Φωτεινού Φωτεινός |  |
| 10. Φράγκου-Μισέντου Άννα-   »        » |  |
| 11.  Λάζαρης Αλέξανδρος | (Δεν προσήλθαν αν και κλήθηκαν νόμιμα) |
| 12.   Ατζανός Παναγιώτης       »        » |  |
|  |  |

Στη συνεδρίαση παραβρέθηκε και ο Δήμαρχος κ. Βίτσας Αθανάσιος και η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος κήρυξε την έναρξη της συνεδρίασης και έδωσε τον λόγο στον Δήμαρχο ο οποίος αφού χαιρέτησε την παρουσία των δύο (2) βουλευτών του Νομού Κας Γκαρά Αναστασίας και του Κου Ρίζου Δημητρίου, του Περιφερειακού Συμβούλου Μαλτέζου Μενέλαου του πρόεδρου του Διοικητικού Συμβουλίου Της Ναυτιλιακής εταιρείας saos ferrieς Κου Μανούση ανέγνωσε γραπτή εισήγηση του ιδίου προς το σώμα και την οποία κατέθεσε για τα πρακτικά μαζί με τις δύο επιστολές που αναφέρονται σ’ αυτή και έχει ως εξής:

Από τον περασμένο Νοέμβριο προέκυψε η ανάγκη δίμηνης ακινησίας του ΣΑΟΣ ΙΙ για μια σημαντική συντήρηση που έχει ήδη καθυστερήσει.

Συγχρόνως και αυτονόητα μαζί προέκυψε και η ανάγκη αντικατάστασης του πλοίου με Ε/Γ-Ο/Γ για να μην υπάρξει αποκλεισμός του νησιού που όπως όλοι αντιλαμβανόμαστε δεν είναι δυνατόν να το αντιμετωπίσουμε ούτε ως σκέψη.

Αποκλεισμός του νησιού συνεπάγεται αδυναμία επιβίωσης.

Το Υπουργείο Ναυτιλίας έδειξε άμεσα ενδιαφέρον και μάλιστα προχώρησε και σε διαγωνιστική διαδικασία για να βρεθεί πλοίο να αντικαταστήσει το ΣΑΟΣ ΙΙ κατά την απουσία του.

Συγχρόνως η εταιρεία SAOS FERRIES έκανε προσπάθειες να ετοιμάσει το Ε/Γ-Ο/Γ ΣΑΟΝΗΣΟΣ ώστε να δρομολογηθεί να αντικαταστήσει το ΣΑΟΣΣ ΙΙ κατά την απουσία του.

Υπήρξαν διαδοχικές αναβολές της ακινησίας του ΣΑΟΣ για την ετοιμασία του ΣΑΟΝΗΣΟΣ που καθυστερεί.

Η πληροφόρηση όλο αυτό διάστημα ήταν πως εκκρεμούν κυρίως δύο πράγματα:

α) Η πιστοποίηση καλής λειτουργίας του μηχανισμού ανύψωσης – κατάβαση του σωστικού σκάφους και κυρίως

β) Το πιστοποιητικό κλάσης του ΝΗΟΓΝΩΜΟΝΑ (RINA: Ιταλικός νηογνώμονας).

Και σύμφωνα με τις πληροφορίες μου το πιστοποιητικό του ΝΗΟΓΝΩΟΜΟΝΑ είναι το πιο σημαντικό.

Από την εταιρεία η εκτίμηση ήταν – είναι πως πρόκειται για γραφειοκρατικού τύπου εμπόδια ενώ από τη μεριά του Υπουργείου η εκτίμηση ήταν – είναι ότι πρόκειται για πολύ σημαντικά έγγραφα για την δρομολόγηση.

Περί τα τέλη Ιανουαρίου γνωρίζαμε ότι το πρώτο (δηλαδή το γερανάκι) μπορεί να ξεπεραστεί τουλάχιστον προσωρινά με την σύσταση μιας τεχνικής επιτροπής το δε δεύτερο όμως δηλαδή το πιστοποιητικό του ΝΗΟΓΝΩΜΟΝΑ είναι το πιο σημαντικό, κι ότι επίκειται έλεγχος και θα χορηγηθεί.

Οι δεσμεύσεις και τα γεγονότα έδειξαν τότε ότι προχωρούμε σε λύση του προβλήματος.

Αυτή η εικόνα ανατράπηκε την περασμένη Κυριακή, ημέρα κατά την οποία ο κος. Μανούσης επικοινώνησε τηλεφωνικά μαζί μου και με e-mail όπου δήλωσε ότι η παράταση της εβδομάδας που λήγει σήμερα θα είναι η τελευταία και εξέφρασε την απογοήτευση του.

Ενέργειες από την επόμενη Δευτέρα 26/2/2018. Τη Δευτέρα το πρωί επικοινώνησα με τον Υφυπουργό κο. Ν. Σαντορινιό και εγγράφως. Με Αρ. Πρωτ.: 908/26-2-2018

*«Επειδή πληροφορηθήκαμε από τον πλοιοκτήτη της εταιρείας SAOS ANEΣ, την οριστική διακοπή δρομολογίων του Ε/ΓΟΥ ΣΑΟΣ από 05/03/2018 μέχρι 05/05/2018 και ως εκ τούτου κινδυνεύει το νησί να μείνει χωρίς συγκοινωνία και επειδή ο πλοιοκτήτης θεωρεί αποκλειστικά υπεύθυνο το Υπουργείο, σας παρακαλούμε να διευκρινίσετε εγγράφως τους λόγους που καθυστερεί η δρομολόγηση του Ε/ΓΟΥ ΣΑΟΝΗΣΟΣ .*

*Οι έγγραφες διευκρινήσεις σας θα αποσαφηνίσουν τους λόγους που το νησί κινδυνεύει να αποκοπεί τελείως για διάστημα δύο μηνών, με ότι αυτό συνεπάγεται, και θα βοηθήσουν να αποκτήσουν ο Δήμος και οι κάτοικοι πλήρη γνώση και επίσημη άποψη για τις αιτίες αδιεξόδου».*

Επίσης, με βουλευτές και άλλους παράγοντες την Πέμπτη δε υπήρξε εικόνα όπως περίμενα και αναφέρομαι στην Τρίτη και την Τετάρτη (ήταν μέρες του Περιφερειακού Συνεδρίου της Πελοποννήσου στην Τρίπολη και μέρες του ανασχηματισμού).

Την Παρασκευή αναδείχθηκε η αναγκαιότητα του έκτακτου Συμβουλίου, με συνοδευτική επιστολή όλους τους αποδέκτες όπως γνωρίζετε. Με Αρ. Πρωτ.: 1061/2-3-2018

*Σύμφωνα με ενημέρωση του πλοιοκτήτη ης εταιρείας SAOS κ. Φώτη Μανούση δεν είναι δυνατή η αναβολή ακινησίας του Ε/Γ Ο/Γ ΣΑΟΣ ΙΙ πέραν της 4/3/2018, δηλαδή του μοναδικού πλοίου που εξυπηρετεί την ακτοπλοϊκή σύνδεση του νησιού με την ηπειρωτική χώρα και συγχρόνως δεν είναι δυνατή η αντικατάστασή του με την δρομολόγηση του Ε/Γ – Ο/Γ ΣΑΟΝΗΣΟΣ πλοίου της ίδιας εταιρίας, λόγω υπηρεσιακών δυσλειτουργιών του Υπουργείου Ναυτιλίας.*

*Κατά συνέπεια δημιουργείται άμεσος κίνδυνος αποκλεισμού της Σαμοθράκης με πολύ μεγάλες επιπτώσεις στην οικονομία του νησιού.*

*Βρισκόμαστε σε μία εποχή, ιδιαίτερα παραγωγική λόγω εγγύτητας με την περίοδο των εορτών του Πάσχα, τις σχολικές εκδρομές αλλά και την κορυφαία ετησίως εμπορική κίνηση κτηνοτροφικού - ζωικού κεφαλαίου. Συγχρόνως, ο διαφαινόμενος αποκλεισμός, θα θέσει σε κίνδυνο την ασφάλεια και την υγεία των κατοίκων, την μεταφορά αγαθών και θα επιφέρει πολλά άλλα σοβαρά προβλήματα στην τοπική κοινωνία και οικονομία.*

*Κρίνεται επειγόντως αναγκαία η συνεδρίαση του Δημοτικού Συμβουλίου την Κυριακή 4/3/2018*

*Στο έκτακτο Δημοτικό Συμβούλιο προσκαλούνται: Η ηγεσία του Υπουργείου Ναυτιλίας ή εκπρόσωπός της, οι Βουλευτές του νομού, ο Αντιπεριφερειάρχης και εκπρόσωπος της εταιρείας. Αποκλειστικό θέμα της συνεδρίασης είναι*  ***το αίτημα οριστικής λύσης στο πρόβλημα με επίσημες ανακοινώσεις και ενέργειες από όλες τις πλευρές.***

*Η εκκρεμότητα του τελευταίου τετράμηνου δεν πρέπει να συνεχιστεί. Η τοπική κοινωνία και η οικονομία του νησιού δεν αντέχει άλλη παράταση.*

Σημαντικό είναι το τηλεφώνημα που πήρα από τον Υφυπουργό Ναυτιλίας κο. Ν. Σαντορινιό αργά το απόγευμα της Παρασκευής.

Μου ανέφερε ότι είχε σύσκεψη με τον κο. Μανούση την Παρασκευή, το πρόβλημα με το γερανάκι ξεπεράστηκε κι ότι αναμένει από την εταιρεία το πιστοποιητικό από τον ΝΗΟΓΝΩΜΟΝΑ.

Εφόσον, προσκομιστεί στο επόμενο ραντεβού τους την ερχόμενη Τετάρτη θα υπάρξει οριστική λύση.

Το πιστοποιητικό του ΝΗΟΓΝΩΜΟΝΑ όμως είναι το πιο σημαντικό έγγραφο που χρειάζεται το Υπουργείο.

Ποιο είναι το ζητούμενο για μας στο σημερινό Δημοτικό Συμβούλιο

Για του λόγους που εξήγησα στην επιστολή μου σε μια ιδιαίτερη κρίσιμη στιγμή για το νησί.

α) Κατανοούμε την αναγκαιότητα άμεσης συντήρησης του ΣΑΟΣ ΙΙ.

β) Πρέπει να υπάρξει πλοίο αντικατάστασής του.

γ) Πρέπει να ομαλοποιηθεί ο προγραμματισμός του δρομολογίου.

Η σημερινή πληροφόρηση από το Υπουργείο και εταιρεία είναι η πλέον επίσημη.

Διαπίστωσα ότι υπήρχε εποικοδομητικό πνεύμα από τις δύο πλευρές.

Πρέπει να υπάρξει άρση του αδιεξόδου χωρίς αναβολή.

Για μια σειρά άλλου προβληματισμού θα αναφερθώ κατά την εξέλιξη της συζήτησης.

Στο σημείο αυτό ο Πρόεδρος έδωσε τον λόγο στον εκπρόσωπος της Εταιρείας Κο Λαζόπουλο Δημήτριο ο οποίος ανέφερε τα εξής: Η πλοιοκτήτρια εταιρεία ΑΓΙΟΣ ΕΥΣΤΑΘΙΟΣ του Ε/Γ Ο/Γ ΣΑΟΣ ΙΙ έδωσε κάθε δυνατή παράταση αναχώρησης του πλοίου ΣΑΟΣ ΙΙ χωρίς όμως να βρεθεί άλλο πλοίο να καλύψει το κενό των δρομολογίων αφού το δεύτερο πλοίο της εταιρείας το ΣΑΟΝΗΣΟΣ το οποίο επιθυμεί να δρομολογήσει αφού είναι έτοιμο, για καθαρά γραφειοκρατικούς λόγους και παρά το ότι έχουν κατατεθεί όλα τα απαραίτητα έγγραφα προς το Υπουργείο Ναυτιλίας καθυστερεί η έγκριση. Σ’ αυτό το σημείο μίλησε για το δυσβάσταχτο οικονομικό βάρος από τις υπέρογκες χρεώσεις του ΟΛΑ καθώς επίσης και τον ανταγωνισμό που φέτος είχε η εταιρεία από την παρουσία και δεύτερης εταιρείας στην γραμμή και παρόλα αυτά προσπαθεί να είναι δίπλα στο νησί και τους κατοίκους του καταβάλλοντας κάθε δυνατή προσπάθεια να μην μείνει το νησί χωρίς πλοίο. Πεποίθησή του όμως είναι πως με από κοινού προσπάθειες είναι θέμα χρόνου η επίλυση του προβλήματος. .

Στην συνέχεια πήραν τον λόγο η βουλευτής Έβρου Κα ΓΚΑΡΑ λέγοντας πως ως Βουλευτής Έβρου θα καταβάλει κάθε προσπάθεια για την επίλυση του προβλήματος στα πλαίσια του θεσμικού της ρόλου.

Στην συνέχεια τον λόγο πήρε ο Κος Μανούσης Φώτης πλοιοκτήτης ο οποίος αναφέρθηκε στις δυσκολίες που αντιμετώπισε την περίοδο που πέρασε αφού η δρομολόγηση του ΣΑΟΝΗΣΟΣ είχε σημαντικές δυσκολίες που προέκυψαν από γραφειοκρατικούς κυρίως λόγους .Επίσης ενέσκηψε και ένα κλίμα αμφισβήτησης για την αναγκαιότητα και δεύτερου πλοίου (μήπως για να αντικαταστήσει το ΣΑΟΣ ΙΙ ) όμως ο μόνος λόγος είναι η παρουσία ενός δεύτερου πλοίου στο νησί για κάθε ενδεχόμενο. Ακόμα και μια απλή βλάβη στο ένα και μοναδικό πλοίο της γραμμής μπορεί να δημιουργήσει προβλήματα μεγάλα στο νησί. Το ΣΑΟΝΗΣΟΣ είναι ένα από τα τρία ασφαλέστερα πλοία στο Αιγαίο με τις αυστηρότερες προδιαγραφές. Καλό θα ήταν να πάνε μαζί με τον Δήμαρχο την Τετάρτη 7-3-2018 που έχει ορισθεί ξανά συνάντηση στο Υπουργείο Ναυτιλίας για να εντατικοποιηθεί η προσπάθεια. Αν όλα πάνε καλά από το Πάσχα θα έχει το νησί δύο πλοία (ΣΑΟΣ ΙΙ , ΣΑΟΝΗΣΟΣ) και ένα ταχύπλοο το ΖΕΦΥΡΟΣ. Σ΄ αυτό το σημείο θα έλεγα ότι θα ήταν δόκιμο να συσταθεί μια επιτροπή με σύνθεση που θα ορισθεί, προκειμένου να έχει επαφές με το Υπουργείο το οποίο είναι διατεθειμένο να ακούσει ανάγκες, προβλήματα, αλλά και προτάσεις που έχουν να κάνουν με την βελτίωση των συνθηκών ζωής παρέχοντας ταυτόχρονα και μια αναπτυξιακή προοπτική στο νησί. Η αναζήτηση άλλων γραμμών σύνδεσης του νησιού πχ με Λαύριο που θεωρεί ότι μπορεί να ενισχύσει την τουριστική κίνηση στο νησί αν λειτουργεί για κάποιους μήνες ή η γραμμή σύνδεσης με Καβάλα κτλ. Δεν χρειάζεται εφησυχασμός αλλά από κοινού όσοι ενδιαφερόμαστε για το καλό του νησιού να δουλέψουμε προς αυτή την κατεύθυνση.

Στην συνέχεια τον λόγο πήρε ο Ατζανός Παναγιώτης λέγοντας πως καθυστερήσαμε να ενεργοποιηθούμε αφού η κατάσταση αυτή ξεκίνησε από τον Νοέμβριο. Παρόλα αυτά μετά από αυτά που ακούστηκαν στην αίθουσα λύθηκαν κάποιες απορίες αλλά αρκετέ ς ακόμα παραμένουν. Επιγραμματικά αναφέρω Υπάρχει κάποιο σοβαρός λόγος που το ΣΑΟΝΗΣΟΣ τόσους μήνες δεν πήρε τη έγκριση για δρομολόγηση; Τα δρομολόγια που θα ανακοινωθούν αν τελικά δρομολογηθεί το ΣΑΟΝΗΣΟΣ θα αφορούν και το ΣΑΟΣ ΙΙ κατά την επιστροφή του για να μπορεί ο κόσμος που επιθυμεί να επισκεφθεί το νησί να προγραμματίσει;

Στην συνέχεια τον λόγο πήραν όλοι οι Δημοτικοί Σύμβουλοι λέγοντας εν συντομία τα εξής:

Κουτράκη Μαρία: Αφού οριακή είναι η βιωσιμότητα του ενός πλοίου πως θα είναι βιώσιμα τα δύο ή τα τρία;

Φωτεινού Φωτεινός: Θα πρέπει ο Δήμος να έχει εκπονήσει δική του πρόταση όσον αφορά την συγκοινωνία του νησιού την οποία θα συζητήσει με την εταιρεία ή τις εταιρείες προκειμένου να μην έχουμε παλινδρομήσεις και να τρέχουμε τελευταία στιγμή για λύση προβλημάτων.

Βογιατζής Ιωάννης : Εξέφρασε την απορία του γιατί δεν ξεκίνησαν νεότερα οι ενέργειες από πλευράς εταιρείας προκειμένου να μην φτάσουμε στο σημείο αυτό, το ένα πλοίο να πρέπει να φύγει ενώ το δεύτερο να καταθέτει τα απαραίτητα για την δρομολόγηση του. Επίσης αν ο στόχος είναι να έχουμε περισσότερους επισκέπτες στο νησί θα πρέπει εκτός των άλλων να έχουμε εγκαίρως τα οριστικά δρομολόγια για να υπάρχει δυνατότητα προγραμματισμού.

Γαλατούμος Νικόλαος : Θα πρέπει να σκεφτούμε την λύση της παράλληλης δρομολόγησης και για τα δύο πλοία για μία εβδομάδα προκειμένου να δοκιμαστεί το καινούριο καθώς επίσης η εταιρεία να νοικιάσει άλλο πλοίο στην περίπτωση κενού όπως έκανε και στο παρελθόν κάποια στιγμή. Σ’αυτό το σημείο θα πρέπει να επισημάνουμε τη απουσία της Περιφέρειας από την συνάντηση η οποία έπρεπε να έχει θέση στο πρόβλημα, αφού τα έργα που την αφορούν μετά την θεομηνία, είναι ακόμα πίσω και η παρουσία πλοίου είναι επιβεβλημένη για να μεταφερθούν υλικά και μηχανήματα.

Λάζαρης Αλέξανδρος : Αναρωτιέται αν είναι ασφαλές να είναι σε δρομολόγια ακόμα το ΣΑΟΣ ΙΙ ενώ θα έπρεπε να είναι σε ακινησία και επίσης να εξεταστεί το ενδεχόμενο της παράλληλης δρομολόγησης καθώς επίσης η Επιτροπή που προαναφέρθηκε να συσταθεί κάποια στιγμή θα είναι χρήσιμο.

Ο Πρόεδρος πήρε το λόγο και είπε ότι περάσαμε και περνάμε ακόμα μια περίοδο σκοτεινή χωρίς να ξέρουμε αν θα έχουμε πλοίο αύριο και αυτό θα πρέπει εγκαίρως να τακτοποιηθεί. Επίσης θεωρώ ότι η γραμμή Καβάλας – Σαμοθράκης ήταν και στο παρελθόν ωφέλιμη για το νησί και ίσως εξακολουθεί να είναι. Θα ήταν λοιπόν χρήσιμο να διερευνηθεί αν υπάρχουν οι προϋποθέσεις να ενεργοποιηθεί ξανά.

Βάβουρα Ευαγγελία: Ρώτησε αν δεν έχει λυθεί το πρόβλημα με το ΣΑΟΝΗΣΟΣ την επόμενη εβδομάδα, όπως ακούσαμε σήμερα το ΣΑΟΣ ΙΙ θα παραμείνει στην γραμμή; Ο κος Μανούσης απάντησε ότι θα παραμείνει.

Στεργίου Εμμανουήλ; Θεωρώ ότι το πρόβλημα είναι συνολικότερο και πολυεπίπεδο απλή αναφορά αφορά το πρόβλημα που έχουμε με το λιμάνι.Επίσης λιμάνι Θέρμων κτλ.

Κορδώνια Ευγενία: Ρώτησε τον Κο Μανούση ποιο θα είναι το κύριο πλοίο που θα εξυπηρετεί το νησί αν τελικά δρομολογηθεί και το ΣΑΟΝΗΣΟΣ . Ο κος Λαζόπουλος απάντησε το ΣΑΟΣ ΙΙ αφού αυτό το πλοίο επιδοτείται για την γραμμή. Συνοψίζοντας ο Δήμαρχος ανάφερε πως δέχεται να μετάσχει στην προγραμματισμένη συνάντηση στο Υπουργείο Ναυτιλίας που θα γίνει εκτός νεοτέρων στις 7-3-2018 με την ελπίδα ότι θα έχουμε οριστική λύση στο πρόβλημα.

Στην συνέχεια ο Πρόεδρος κάλεσε τους συμβούλους να αποφασίσουν σχετικά

και κατόπιν διαλογικής συζήτησης.

**Αποφασίζει Ομόφωνα**

Κατόπιν και των δεσμεύσεων του Υπουργείου Ναυτιλίας και της πλοιοκτήτριας εταιρείας ότι το θέμα της επικείμενη ακινησίας του ΣΑΟΣ ΙΙ και της δρομολόγησης του ΣΑΟΝΗΣΟΣ, τείνει να διευθετηθεί, να παρευρεθεί στην προγραμματισμένη συνάντηση που θα γίνει την Τετάρτη 7-3-2018 στο Υπουργείο Ναυτιλίας **και ο Δήμαρχος Σαμοθράκης Κος Βίτσας Αθανάσιος** προσδοκώντας οριστική λύση στο θέμα.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη Ο Γραμματέας

Παπάς Παναγιώτης (Υπογραφές) Φωτεινού Φωτεινός

Ακριβές Απόσπασμα

Ο Δήμαρχος

Βίτσας Αθανάσιος